# பொறியியல்சார் அறவியல்

**பொறியியல்சார் அறவியல்** *(Engineering ethics)* என்பது பொறியியல் நடைமுறை குறித்த அறநெறிகளின் தொகுப்பு சார்ந்த அறிவியல் புலமாகும். இப்புலம் பொறியாளரின் சமூகம், வாடிக்கையாளர், தொழில் சார்ந்த கடப்பாடுகளின் கணங்களை புலனாய்கிறது. இது அறிவியலின் மெய்யியல், பொறியியலின் மெய்யியல், தொழில்நுட்ப அறவியல் ஆகிய புலங்களோடு தொடர்பு கொண்ட புலமைப் பரப்பாகும்.  
## பின்னணியும் தோற்றமும்
### 18 ஆம் நூற்றாண்டும் புலஞ்சார் அக்கறையும்

பொறியியல் 19 ஆம் நூற்றாண்டில் தனித்தொழிலாக உருவாகியதும், பொறியாளர்கள் தாங்களே தனியாகச் செயல்பட்டார்கள் அல்லது பெரிய குழுமங்களில் வேலை செய்தார்கள். பெரிய குழுமங்கள் தம் பணியாளர்களைத் தமது கட்டுபாட்டில் வைக்க முயன்றதால் இருதரப்புக்கும் இடையில் கணிசமான உரசல் ஏற்பட்டது.  

அமெரிக்காவில் எழுச்சி கண்ட பொறியியல் தொழிலின் பெருக்கத்தால் நான்குவகைப் பொறியியல் கழகங்கள் உருவாகின: அமெரிக்கக் குடிமைப் (கட்டிடப்) பொறியாளர் கழகம் 1951 இலும் அமெரிக்க மின்பொறியாளர் கழகம் 1884 இலும் முதலில் தோன்றின. இதேபோல, 1871 இல் அமெரிக்கச் சுரங்கவியல்,பொன்மவியல் (உலோகவியல்), பாறைநெய்ப் பொறியியல் கழகமும் பின்னர், 1880 இல் அமெரிக்க எந்திரப் பொறியாளர் கழகம் தோன்றின. குடிமைப் பொறியியல், மின்பொறியியல் கழகங்கள் பொறியாளரைக் குறைந்த தொழில்நுட்பத் தொழில் வல்லுனர்களாகக் கருதின. ஆனால் எந்திரப் பொறியாளர் கழகமோ பொறியாளர்களைத் தொழில்நுட்பப் பணியாளராகவே கருதி நடத்தியது.  

மேலும் அறவியல் தனியரைப் பற்றியதாகக் கொள்ளப்பட்டதே ஒழிய, தொழில்முறை சார்ந்தவொன்றாக எடுத்துக் கொள்ளப்படவில்லை. பொறியியல்சார் அறவியல் தனித் துறையாகவோ புலமாகவோ கருதப்படவே இல்லை.  

### 20 ஆம் நூற்றாண்டுத் திருப்பமும் திருப்புமுனையும்
பத்தொன்பதாம் நூற்றாண்டின் முடிவிலும் இருபதாம் நூற்றாண்டின் தொடக்கத்திலும் கட்டமைப்புக் குலைவால் ஏற்பட்ட மூன்றுப் பேரிடர்கள் பொறியாளர்கள் மீது தொழில்முறை சார்ந்த நடைமுறை மீதும் பாரிய விளைவுகளை ஏற்படுத்தின. இவை ஆழ்சுதபுலா ஆற்றுத் தொடர்வண்டித் தண்டவாளப் பேரிடர், தாய்ப்பாலப் பேரிடர் (1879), குவெபெக் பாலக்குலைவு (1907) என்பனவகும். இவை தொழில்முறை வல்லுனர்களைத் தம் தொழில்நுடப, கட்டுமான நடைமுறைக் குறைபாடுகளுக்கும் அறவியல் செந்தரக் கடப்பாட்டுக்கும் பொறுப்பேற்க வைத்தது.  

எனவே, நான்கு பொறியியல் கழகங்களில் மூன்று கழகங்கள் முறையான அறவியல் விதிமுறைத் தொகுப்புகளை உருவாக்கின. மின்பொறியியல் கழகம் 1912 இலும் குடிமைப் பொறியியல், எந்திரப் பொறியியல் ஆகிய கழகங்கள் இரண்டும் 1914 இலும் இந்த தொகுப்புகளை உருவாக்கிக் கொண்டன. AIME did not adopt a code of ethics in its history. என்றாலும் அனைத்து பொறியியல் குலைவுகளுமே அறச் சிக்கல்களால் ஏற்படுவதில்லை. முத்லில் ஏற்பட்ட தகோமா குறுகு பாலத்தின் (1940) குலைவு, செவ்வாய் நிலமுனைத் தரையிறங்குகலம் இழப்புகள், செவ்வாய்க் காலநிலை வட்டணைக்கலம் ஆகியன தொழில்நுட்ப, வடிவமைப்பு சார்ந்த குலைவுகளாகும்.  
பின்வரும் பொறியியல் பொய்த்தலினால் ஏற்பட்ட குலைவுகள் அறவியலும் தொழில்நுட்பவியலும் குறித்த சிக்கல்களை உள்ளடக்குகிறது.  
- பொது மின்னோடிக் குழுமத் தீப்பற்றுமுளைச் சிக்கல் (2014)
- கொலம்பியா விண்ணோடப் பேரிடர் (2003)
- சாலஞ்சர் விண்ணோடப் பேரிடர் (1986)
- தெராக்-25 ஏதங்கள் (1985 to 1987)
- செர்நோபிள் பேரிடர் (1986)
- போபால் பேரிடர் (1984)
- கன்சாசு நகர கியாட் ரீசென்சி நடைவழிக் குலைவு (1981)
- இலவ் கால்வாய்ப் பேரிடர் (1980), உலூயிசு கிப்சு
- முக்கல் தீவு ஏதம் (1979)
- நகரத் திரள்மையப் பேரிடர் (1978),
- பொர்டு பின்டோ பாதுகாப்புச் சிக்கல்கள் (1970s)
- மினமாட்டா நோய் (1908–1973)
- அபர்பான் பேரிடர் (1966)
- செவ்ரொலெட் கோர்வயர் பாதுகாப்புச் சிக்கல்கள் (1960s), இரால்ப் நாடெர்,' எந்த
வேகத்திலும் பாதுகாப்பின்மை''  
- போசுட்டன் மெல்லுட்லிகள் பேரிடர் (1919)
- குவெபெக் பாலக் குலைவு (1907), தியடோர் கூப்பர்
- ஜான்சுடவுன் பெருவெள்ளம் (1889), சவுத்போர்க் மீன்பிடிப்பு, வேட்டைக் குழு
- தாய்ப் பாலப் பேரிடர் (1879), தாமசு பவுச், வில்லியம் என்றி பார்லோ, வில்லியன் யோலாந்து
- ஆழ்சுதபுலா ஆற்றுத் தொடர்வண்டிப் பேரிடர் (1876), அமசாசுட்டோன்